
Vă înaintăm, alăturat, Raportul asupra proiectului de Lege pentru prelungirea unor termene prevăzute de Ordonanţa de urgenţă a Guvernului nr.83/2001 privind transmiterea temporară a unor imobile, situate în municipiul Bucureşti, din administrarea Regiei Autonome „Locato” în administrarea consiliilor locale ale sectoarelor municipiului Bucureşti, trimis Comisiei noastre pentru dezbatere şi avizare în fond, cu adresa nr.542 din 11 septembrie 2003. 

 PRESEDINTE,

IOAN OLTEAN

RAPORT  

asupra proiectului de Lege pentru prelungirea unor termene prevăzute de Ordonanţa de urgenţă a Guvernului nr.83/2001 privind transmiterea temporară a unor imobile, situate în municipiul Bucureşti, din administrarea Regiei Autonome „Locato” în administrarea consiliilor locale ale sectoarelor municipiului Bucureşti



1. Cu adresa nr.542 din 11 septembrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru prelungirea unor termene prevăzute de Ordonanţa de urgenţă a Guvernului nr.83/2001 privind transmiterea temporară a unor imobile, situate în municipiul Bucureşti, din administrarea Regiei Autonome „Locato” în administrarea consiliilor locale ale sectoarelor municipiului Bucureşti.



La întocmirea Raportului s-a avut în vedere: avizul Consiliului Legislativ nr.723/19.05.2003. 



Proiectul de lege a fost dezbătut şi avizat în fond, în procedură de urgenţă, în şedinţa din 17 septembrie 2003.



Prin Ordonanţa de urgenţă a Guvernului nr.83/2001 privind transmiterea temporară a unor imobile, situate în municipiul Bucureşti, din administrarea Regiei Autonome „Locato” în administrarea consiliilor locale ale sectoarelor municipiului Bucureşti, aprobată prin Legea 721/2001, au fost transmise pentru o perioadă de 2 ani, un număr de 50 de imobile proprietate privată a statului, situate în municipiul Bucureşti din administrarea Regiei Autonome „Locato” (în prezent, Regia Autonomă „Administraţia Patrimoniului Protocolului de Stat”) în administrarea consiliilor locale ale sectoarelor municipiului Bucureşti. 



Intrucât nu a existat posibilitatea repartizării unor locuinţe sociale corespunzătoare pentru familiile care nu deţin în proprietate imobile cu destinaţia de locuinţă în municipiul Bucureşti şi care au fost evacuate ca urmare a aplicării prevederilor legale referitoare la retrocedarea imobilelor, Consiliile locale ale sectoarelor municipiului Bucureşti au solicitat prelungirea termenului sus-menţionat cu 1-2 ani.



Regia Autonomă „Administraţia Patrimoniului Protocolului de Stat”, administratorul imobilelor în cauză, şi-a exprimat acordul pentru prelungirea termenului prevăzut de Ordonanţa de urgenţă a Guvernului nr.83/2001 pentru o perioadă de încă 2 ani. 



In contextul celor arătate, prin acest proiect de lege s-a propus prelungirea termenelor prevăzute la art.2 din Ordonanţa de urgenţă a Guvernului nr.83/2001 cu 2 ani. 



Având în vedere cele mai sus expuse, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege, în forma adoptată de Senat în şedinţa din 4 septembrie 2003.


2. Prin obiectul de reglementare şi conţinutul său, proiectul de lege face parte din categoria legilor ordinare.



3. La lucrările Comisiei au fost prezenţi 24 de deputaţi, din totalul de 26 membri ai Comisiei.



Raportul Comisiei a fost adoptat cu 23 de voturi pentru şi 1 vot împotrivă.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

